AP ยุบ 2 บริษัทย่อย เร่งถ่ายโอนสิทธิ์ให้ “เอเชี่ยน พร็อพเพอร์ตี้” ก่อนยกเลิกจดทะเบียน
AP ยุบ 2 บริษัทย่อย เร่งถ่ายโอนสิทธิ์ให้ “เอเชี่ยน พร็อพเพอร์ตี้” ก่อนยกเลิกจดทะเบียน
12 ก.ย. 2561

บริษัท เอพี (ไทยแลนด์) จำกัด (มหาชน) หรือ AP ขอแจ้งมติเรื่องการเลิกบริษัทย่อยซึ่งมีรายละเอียดดังนี้จากมติที่ประชุมคณะกรรมการบริษัท ครั้งที่ 10/2561 ซึ่งประชุมเมื่อวันที่ 11 กันยายน พ.ศ. 2561 คณะกรรมการได้อนุมัติการจดทะเบียนเลิกบริษัทย่อย 2 บริษัท ได้แก่ บริษัท เอพีเอ็มอี (อโศก) จํากัด และบริษัท เอเชียน พร็อพเพอร์ตี้ (2011) จำกัด โดยจะดำเนินการจดทะเบียนเลิกบริษัท และชำระบัญชีต่อกรมพัฒนาธุรกิจการค้า กระทรวงพาณิชย์ต่อไป
ทั้งนี้ทางบริษัทจะทำการโอนสิทธิและหน้าที่ที่มีต่อคู่สัญญาให้กับ บริษัท เอเชี่ยน พร็อพเพอร์ตี้ จํากัด ซึ่งเป็นบริษัทในเครือ โดยการเลิกบริษัทย่อยดังกล่าวจะไม่ส่งผลกระทบต่อการดำเนินงานของบริษัทแต่อย่างใด
 